25PES-90

EH Bildu Nafarroa talde parlamentarioko Adolfo Araiz Flamariquek honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun diezaien:

2006tik 2009ra bitarte zaharberritze-lanak egin ziren Artaxoako San Saturnino elizan. Nafarroako Gobernuak dirua jarri zuen obra horietarako.

Horrenbestez, honako galdera hauek egiten ditut, idatziz erantzun dakien:

1. Zein izan zen, guztira, Artaxoako San San Saturnino elizan 2006tik 2009ra bitarte egindako zaharberritze-lanen zenbatekoa?
2. Zein izan zen Nafarroako Gobernuak kontzeptu ezberdinak direla-eta emandako dirulaguntzen zenbatekoa? Zer urtetan ordaindu ziren dirulaguntza horiek?
3. Artaxoako parrokiari ez zitzaion inolako baldintzarik ezarri dirulaguntza kobratzeko edo, aitzitik, baldintzaren bat ezarri al zuen Nafarroako Gobernuak erabilerari, bisitei, sarreren prezioei nahiz beste zernahiri buruz? Erantzuna baiezkoa baldin bada, zeintzuk izan ziren baldintza horiek?

Iruñean, 2025eko otsailaren 20an

Foru parlamentaria: Adolfo Araiz Flamarique